Contido

# Engadir texto

Existen varios tipos de texto que pode engadir a un debuxo ou presentación:

- Texto nunha caixa de texto

- Texto que muda de tamaño de carácter para encher o tamaño do marco

- Texto que se engade a calquera obxecto de debuxo premendo dúas veces nel

- Texto que se copia a partir dun documento de Writer

- Texto que se insire a partir dun documento de texto ou un documento HTML

## Engadir unha caixa de texto

1. Prema na icona Texto e mova o punteiro do rato para onde desexa introducir a caixa de texto.

2. Arraste unha caixa de texto ata o tamaño que quere ter no seu documento.

3. Escriba ou pegue o seu texto dentro da caixa de texto.

Prema dúas veces no texto para editalo ou para formatar as propiedades do texto, tales como o tamaño ou a cor do tipo de letra. Prema no bordo da caixa de texto para editar as propiedades do obxecto, tales como a cor do bordo ou a posición do obxecto á fronte ou detrás doutros obxectos.

## Axustar o texto a marcos

1. Crea unha caixa de texto tal como se describe nos pasos anteriores.

2. Co obxecto de texto seleccionado, escolla Formato - Texto. Ábrese a caixa de diálogo Texto.

3. Na lapela Texto, desmarque a caixa de verificación Axustar altura ao texto e marque a caixa Axustar ao marco. Prema en Aceptar.

4. Agora pode redimensionar a caixa de texto para cambiar o tamaño e a forma dos caracteres de texto.

## Texto asociado a un gráfico

Pode engadir texto a calquera gráfico despois de facer un clic duplo nel.

Para determinar a posición do texto, utilice a configuración en Formato - Texto.

1. Por exemplo, prema na frecha que hai ao lado da icona Textos explicativos para abrir a barra de ferramentas

2. Seleccione un texto explicativo e mova o apuntador do rato ao lugar onde quere iniciar o texto.

3. Arrastre para debuxar o texto explicativo.

4. Introduza o texto.

## Copiar texto

1. Seleccione o texto no documento de Writer.

2. Copie o texto no portapapeis (Editar - Copiar).

3. Prema na páxina ou na diapositiva en que desexa pegar o texto.

4. Pegue o texto usando Editar - Pegar ou Editar - Pegado especial.

   Utilizando a opción Pegado especial pode escoller o formato do texto que desexa pegar. Dependendo dos formatos pode copiar outros atributos de texto.

## Importar texto

1. Prema na páxina ou diapositiva onde desexa importar o texto.

2. Escolla Inserir - Ficheiro.

3. Seleccione un ficheiro de texto (*.txt) ou un ficheiro HTML e prema en Inserir. Ábrese a caixa de diálogo Inserir texto. Prema en Aceptar para inserir o texto.

Temas relacionados

Inserting, Editing, and Linking Frames